Държавен вестник, бр. 47, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  47
Член 32
Неправомерни плащания
1. Когато институцията на Договаряща 
страна е изплатила на бенефициер суми, над­
вишаващи сумата, на която има право, тази 
институция може да поиска при условията и в 
рамките на прилаганото от нея законодател­
ство институцията на другата страна, която 
трябва да изплати съответно обезщетение в 
полза на този бенефициер, да приспадне над­
платената сума от дължимите на посочения 
бенефициер анюитети. Последната институ­
ция прави приспадането при условията на 
прилаганото от нея законодателство, сякаш 
става въпрос за суми, надплатени от самата 
нея, и превежда така удържаната сума на 
кредитиращата институция.
Подробностите за прилагането на тази 
разпоредба се определят в административното 
споразумение.
2. Ако надплатената сума не може да бъде 
приспадната от неизплатеното просрочено 
задължение, институцията на Договарящата 
страна, която е изплатила на бенефициера 
на обезщетенията сума, надвишаваща тази, 
на която има право, може при условията и в 
границите, определени от законодателството, 
което прилага, да изиска от институцията за 
изплащане на обезщетения на другата Дого­
варяща страна в полза на този бенефициер 
да приспадне надплатената сума от сумите, 
които изплаща на посочения бенефициер. 
Последната институция прави приспадането 
при условията и в границите, които са раз­
решени за такова обезщетение по силата на 
приложимото законодателство, така, сякаш 
става въпрос за суми, изплатени сами по 
себе си, и превежда така удържаната сума 
на кредитиращата институция.
Ч А С Т  V
ПРЕХОДНИ И ЗАКЛЮЧИТЕЛНИ
РАЗПОРЕДБИ
Член 33
Събития, възникнали преди влизането в сила 
на настоящата Спогодба
1. Настоящата Спогодба се прилага и за 
събития, възникнали преди влизането є в сила.
2. Настоящата Спогодба не създава право 
за придобиване на обезщетения за нито един 
период, предшестващ влизането є в сила.
3. Всички осигурителни периоди, завър­
шени съгласно законодателството на една от 
Договарящите страни преди датата, на която 
настоящата Спогодба влиза в сила, се вземат 
предвид при определяне на правото на обез­
щетение в съответствие с разпоредбите на 
настоящата Спогодба.
4. Настоящата Спогодба не се прилага за 
права, които са погасени чрез отпускане на 
еднократно плащане или възстановяване на 
вноски.
Член 34
Ревизии, загуба, отнемане
1. Всяко обезщетение, което не е изплатено 
или е спряно по причини на гражданството 
на заинтересованото лице или поради преби­
ваването му на територията на Договаряща 
страна, различна от тази, в която се намира 
институцията, отговорна за плащането, тряб­
ва по искане на заинтересованото лице да 
бъде изплатено или възстановено от датата 
на влизане в сила на настоящата Спогодба.
2. Правото на заинтересованите лица, 
които преди влизането в сила на насто­
ящата Спогодба са получили изплащане на 
обезщетение, може да бъде преразгледано 
по искане от тези лица в съответствие с 
разпоредбите на настоящата Спогодба. В 
никакъв случай подобна ревизия не може да 
води до накърняване на предишното право 
на заинтересованите лица.
3. Ако искането, посочено в параграф 1 или 
2 от настоящия член, е направено в рамките 
на две години от датата на влизане в сила на 
настоящата Спогодба, всяко право, произтича­
що от прилагането на настоящата Спогодба, 
влиза в сила от тази дата и законодателството 
на която и да е от Договарящите страни от­
носно отнемането или загубата на права не 
е приложимо за такива заинтересовани лица.
4. Ако искането, посочено в параграф 1 
или 2 от настоящия член, е подадено след 
повече от две години след влизането в сила 
на настоящата Спогодба, правата, които не 
подлежат на отнемане или които все още 
не са загубени, се придобиват от датата на 
искането, освен ако не са приложими по-
благоприятни законодателни разпоредби на 
съответната Договаряща страна.
Член 35
Продължителност
Настоящата Спогодба се сключва без огра­
ничение на нейната продължителност. Всяка 
Договаряща страна може да я денонсира с 
изпращане на дванадесетмесечно писмено 
предизвестие до другата страна.
Член 36
Гарантиране на придобити права и права в 
процес на придобиване
В случай на прекратяване на настоящата 
Спогодба всички права и изплащания на обез­
щетения, придобити по силата на Спогодбата, 
се запазват. Договарящите страни трябва да 
вземат мерки относно правата в процеса на 
тяхното придобиване.
Член 37
Влизане в сила
1. Настоящата Спогодба влиза в сила на 
първия ден на третия месец, следващ датата на 
получаване на нотата, чрез която последната 
от двете Договарящи страни уведомява дру­
гата Договаряща страна, че всички вътрешни 
изисквания са изпълнени.